કોંગ્રેસ સામે ચાર દાયકાથી વિપક્ષી દળોની એકતા થતી રહી છે, પણ કોંગ્રેસ હજી સુધી ટકી ગઈ છે. લોકસભાની આગામી ચૂંટણી પછી 44 કરતાંય તેની બેઠકો ઓછી થાય ત્યાર પછીની વાત જુદી છે, પણ તે ચૂંટણી દરમિયાન કોંગ્રેસ સૌથી અગત્યના બે રાષ્ટ્રીય પક્ષ તરીકેમાંથી એક તરીકે ગણતરીમાં રહેવાનો છે. ભાજપ બીજો રાષ્ટ્રીય પક્ષ છે. ભાજપ રાષ્ટ્રીય પક્ષ બન્યો તેને પણ હવે ત્રણ દાયકા થઈ ગયા એમ કહેવાય, કેમ કે માત્ર બે બેઠકો સુધી નીચે ગયા પછી ઝડપથી 182 બેઠકો સુધી તે પહોંચી શક્યો હતો. અદ્દલ કોંગ્રેસની પદ્ધતિએ વી. પી. સિંહની સરકારને ટેકો આપ્યા પછી તેને જ પછાડી દીધી ત્યારથી ભાજપ રાષ્ટ્રીય પક્ષ તરીકે ઉપસ્યો છે.